text: VUC Syds nye direktør skal stabilisere økonomien
  21 oktober 2019 kl. 19.02
  VUC Syds nye direktør vil have fokus på genoprettelsesplanen for VUC Syd.
  En sønderjysk EUC-direktør får en tidlig julegave den første december. Der er tale om en stol. Nemlig direktørstolen for VUC SYD. På kortet står der 'til Bente Lyck-Damgaard'.
  Bente Lyck-Damgaard har erfaring inden for uddannelse, eftersom hun i 15 år har været vicedirektør på EUC Syd i Sønderborg.
  Hun er glad for sin nye post i institutionen.
  - Jeg er simpelthen så glad og tilfreds. Jeg glæder mig til at tage fat på opgaven, siger Bente Lyck-Damgaard.
  
  En brandvarm stol
  Bente Lyck-Damgaard sætter sig i direktørstolen i en institution, der har fået en del negativ opmærksomhed.
  VUC Syd har haft sager med dets forbrug. I een sag brugte virksomheden 3,9 millioner kroner på udlandsrejser. I en anden sag brugte ledelsen 43.086 kroner på Apple ure til ledelsen. Bente Lyck-Damgaarg mener ikke selv, at hendes arbejde hos VUC Syd vil blive påvirket af sagerne fra før hendes tid som direktør.
  - Man har lært af den her sag. Det er selvfølgelig ikke en form for ledelse, jeg vil føre. Når vi har med offentlige penge at gøre, så skal vi også passe på dem, siger Bente Lyck-Damgaard.
  
  Vil genoprette VUC Syd
  I sit fremtidige virke som direktør vil Bente Lyck-Damgaard gerne have fokus på VUC Syds genoprettelsesplan.
  - Jeg vil gerne sætte mig ordentligt ind i genoprettelsesplanen. VUC Syd skal være en skole, hvor man gerne vil gå i skole og gå på arbejde, siger Bente Lyck-Damgaard.
  Genoprettelsesplanen er en plan, som vil prioritere kursist-rettede opgaver, fastholde kvaliteten gennem mere samarbejde samt investere i at styrke tiltrækning og gennemførsel. Med planen vil man gerne bruge de kommende to år på at stabilisere VUC Syds økonomi. Det skriver VUC Syd på deres hjemmeside.
  Bente Lyck-Damgaard tiltræder stillingen den første december 2019. Indtil da er John Egebjerg-Johansen konstitueret direktør.
  FORLØBET OM VUC SYD
  Sagen begynder at rulle14. juni 2017:Efter mediestorm: VUC Syds direktør fratræder øjeblikkeligt15. juni 2017:VUC Syd brugte 3,9 millioner kroner på udlandsrejser20. juni 2017:VUC efter massiv kritik: Vi fortryder ikke forbrug6. juli 2017:VUC SYD købte Apple-ure for over 40.000 kroner til ledelsenUndervisningsministeriet griber ind12. september 2017:VUC Syd står skoleret for undervisningsministeriet13. september 2017:Skandaleramt skole er blevet meldt til politiet for flere forholdH.P. Geil bebuder stop som formand3. januar 2018:Geil stopper i VUC til aprilRapport retter hård kritik31. januar 2018:Sønderlemmende kritik af VUCH.P. Geil: Vi tager rapporten særdeles alvorlig2. februar 2018:VUC Syd-sag skal alligevel efterforskes af politiet19. februar 2018:Lægger sig fladt ned: VUC tager kritik til efterretningMassefyringer af lærere29. maj 2018:Ny direktør renser ud på skandaleramte VUC Syd19. juni 2018:Massefyring på VUC Syd: 71 stillinger nedlæggesBestyrelse vrages11. september 2018:Undervisningsministeriet vrager bestyrelsen på VUC Syd
  
  